**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. február 08-ai** ülésére

Tárgy: ingatlanvásárlás – Zöldmalmi-tóhoz levezető út

**Tisztelt Képviselő-testület!**

A Zöldmalmi-tó Kishomok utca felöli megközelítésének rendezése már évekkel ezelőtt szándéka volt a képviselő-testületnek. A 231/2018. (XI. 9.) KVÖKt. határozatban döntöttek többek között arról, hogy kerüljön megvizsgáltatásra a rendezési tervet készítő céggel a Zöldmalmi-tó Kishomok utca felöli lejárójának rendezési terven történő szerepeltetése. Erre a rendezési terv módosításakor sor került, az út kiszabályozásra került (rendezési terv részlet csatolva).

Továbbá döntöttek arról, hogy tegyünk vételi ajánlatot a tulajdonosoknak. A vételi ajánlat megtételéhez értékbecslést készíttettünk, mely alapján a 68/2019. (III.8.) KVÖKt. határozatban döntöttek vételi ajánlat megtételéről. A kisbéri 1759 hrsz. alatti, 1692 m2 nagyságú, kivett gazdasági épület, udvar művelési ágú ingatlanra bruttó 996.093,- Ft., a kisbéri 1758 hrsz. alatti, 2045 m2 nagyságú, kivett beépítetlen terület művelési ágú ingatlanra bruttó 1.203.907,- Ft. összeggel tettünk vételi ajánlatot, melyeket nem fogadtak el.

A tóhoz történő lejutás máig rendezetlen. Polgármester úr kérte a kisajátítás lehetőségét megvizsgálni.

A kisajátításról szóló 2007. évi CXXIII. törvény 1*.*§ (1) *„Kisajátítással ingatlan tulajdonjoga csak kivételesen vonható el, az e törvényben meghatározott közérdekű célból, feltételekkel és módon, teljes, azonnali és feltétlen kártalanítás mellett.”*

 Egy kisajátításhoz meg kell jelölni a célt, jelen esetben közlekedési infrastruktúra fejlesztése (2.§ (1) e.) alpont. Ezt a rendezési tervvel alá is tudjuk támasztani.

 *„3. § (1) Kisajátításnak akkor van helye, ha b.) az ingatlan tulajdonjogának megszerzése adásvétel vagy csere útján nem lehetséges.”* Tehát első körben vételi ajánlatot kell tennünk az ingatlanokra, melyet az után tudunk megtenni, hogy készíttettünk rájuk egy vagyonértékbecslést.

„*35. § (2) A kisajátítást kérőnek az ingatlant a kisajátítási határozatban meghatározott határidőn belül a kisajátítás céljára fel kell használnia és a kisajátítási cél szerinti használatot a kisajátítási határozatban előírt időtartamig biztosítania kell.*

*(3) Amennyiben a kisajátítás célja a (2) bekezdésben meghatározott időtartamon belül nem valósul meg, az ingatlan korábbi tulajdonosát visszavásárlási jog illeti meg.”*

Kérem Tisztelt Képviselő-testületet, hogy a kisbéri 1758 hrsz. és 1759 hrsz. alatti ingatlanok tulajdonba szerzését támogassa és az ingatlanokra vagyonértékbecslés készítését rendelje el. A vagyonértékbecslés elkészülte után a vételi ajánlat megtételére külön döntés születik.

Kisbér, 2024. február 1.

 Andrási Tamás s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

utasítja a Kisbéri Közös Önkormányzati Hivatalt, hogy a kisbéri 1758 hrsz. és 1759 hrsz. alatti ingatlanokra vagyonértékbecslést készíttessen. A vagyonértékbecslés ismeretében az ingatlanokra vételi ajánlatot kíván tenni.

**Határidő:** azonnal

**Felelős:** Dr. Pápai Tamás jegyző